text: Sidste nye status på vejret
  22 november 2015 kl. 18.31
  Her søndag aften bliver der saltet i Syd og Sønderjylland og der meldes fortsat om glatte veje. Politiet opfordrer til forsigtig kørsel.
  Hele søndagen har der rundt omkring i hele vores område været en del uheld, men kun i et enkelt tilfælde er der sket personskade.
  En bil kørte ind i et træ ved Bække og to personer måtte en tur på sygehuset, fortæller vagthavende ved Syd og Sønderjyllands Politi, Erik Lindholt til TV SYD.
  Ved Aabenraa har Lundsberg Møllevej været spærret mellem Lundsbjerg og Krusmølle, fordi der har været fare for væltede træer.
  I Sydøstjyllands Politikreds har der også været en del uheld i løbet af dagen. Dog uden at der er sket personskade, lyder meldingen fra politiet.
  I nat ventes det at temperaturen den falder og kan komme ned på minus fem grader.
  Derfor opfordrer politiet fortsat til at køre forsigtigt.
  